CELEX: 62019TN0824
Language: sk
Date: 2019-12-02 00:00:00
Title: Vec T-824/19: Žaloba podaná 2. decembra 2019 – RY/Komisia

3.2.2020   
            
            
               SK
            
            
               Úradný vestník Európskej únie
            
            
               C 36/37
            
         
      Žaloba podaná 2. decembra 2019 – RY/Komisia
      (Vec T-824/19)
      (2020/C 36/45)
      Jazyk konania: francúzština
      
         Účastníci konania
      
      
         Žalobca: RY (v zastúpení: J.-N. Louis, avocat)
      
         Žalovaná: Európska komisia
      
         Návrhy
      
      Žalobca navrhuje, aby Všeobecný súd:
      
                  —
               
               
                  zrušil rozhodnutie Komisie z 10. apríla 2019, ktorým sa vypovedá žalobcova zmluva dočasného zamestnanca v zmysle článku 2 písm. c) PZOZ,
               
            
                  —
               
               
                  uložil Komisii povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobca uvádza štyri žalobné dôvody.
      
                  1.
               
               
                  Prvý žalobný dôvod založený na porušení článku 266 ZFEÚ. Žalobca v tomto ohľade tvrdí, že Komisia ho mala opätovne zaradiť do služby v nadväznosti na rozsudok z 10. januára 2019, RY/Komisia (T-160/17, EU:T:2019:1).
               
            
                  2.
               
               
                  Druhý žalobný dôvod založený na porušení práva byť vypočutý, keďže žalobcovi nebolo umožnené, aby riadne predložil svoje pripomienky a aby mal vplyv na predmetné rozhodovanie.
               
            
                  3.
               
               
                  Tretí žalobný dôvod založený na zneužití právomoci z dôvodu, že napadnuté rozhodnutie bolo prijaté len na ten účel, aby sa ním vyvolalo zdanie, že výlučne potvrdzujúce rozhodnutie, pokiaľ ide o vypovedanie zmluvy žalobcu, je zákonné.
               
            
                  4.
               
               
                  Štvrtý žalobný dôvod založený na porušení práva na prístup k spisu. Žalobca v tomto ohľade tvrdí, že na svoje opakované žiadosti o predloženie dokumentov, ktoré si zasielali kabinet člena Komisie a generálne riaditeľstvo pre ľudské zdroje a bezpečnosť v nadväznosti na rozsudok z 10. januára 2019, RY/Komisia (T-160/17, EU:T:2019:1), nedostal žiadnu odpoveď.